Notum sit tam presentibus quam futuris quod ego Guillermus comes Joviniaci do Deo et domui Cisterciensi ad procurationem abbatem qui singulis annis causa Dei et ordinis sui conservatione ibidem conveniunt X libras Proviniacenses annuatim in perpetuum reddendas de pedagio meo Joviniaci in octavis Assumptionis beate Marie. Hoc donum meum ut in evum per tempora succedentia inviolabile robur obtineat et firmitatem presenti scripto sigilli mei impressione munito illud studui confirmare. Actum est hoc anno Incarnationis Dominice Mo Co LXXXo VIIIo Pontiniaci hiis testibus : Mainardo Pontiniaci, Humberto Scarleiarum, Rainaldo Fontis Johannis abbatibus, Gilduino fratre vicecomitis Joviniaci, Viviano de Setpous, Agano de Cheges militibus.